Kandeļi
Kandeļi on küla (mazciems) Lätis Kuldīga piirkonnas Rudbārži vallas. Küla asub valla keskosas, Jelgavast Liepajasse viivast raudteest põhja pool. Kandeļi jääb valla keskusest Rudbāržist 3,4, endisest piirkonnakeskusest Skrundast 12,4 ja Riiast 162,4 kilomeetri kaugusele. Küla on tekkinud endise Kandeļi karjamõisa (Kandeln) juurde. Aastail 2009–2021 kuulus küla Skrunda piirkonda. Aastal 2005 oli külas 14 elanikku.